14/08/2015 | Administración LocalMunicipal
Narón
Secretaría
Acordos criterios produtividade Concello de Narón

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, a os criterios de reparto de productividade, foron aprobados polo Pleno en sesión realizada o 19 de xuño de 2015, publicándose o texto íntegro deste acordo que se detalla a continuación e que non entrará en vigor ata que transcorra o prazo ao que se refire o artigo 70.2. da Lei 7/1985 “APROBACIÓN DOS CRITERIOS DE REPARTO DO COMPLEMENTO DE PRODUCTIVADE. Lida polo secretario xeral a proposta que di así: “Visto o informe-proposta do servizo de organización e recursos humanos deste Concello asi como acordo da mesa de negociación en relación á necesidade de aprobación dos criterios xerais para o reparto da productividade ao persoal ao servicio deste Concello e que se expresan nos seguintes términos: INFORME-PROPOSTA DO SERVIZO DE ORGANIZACIÓN E RR. HH. Co fin de proceder a regularizar o devengo e pago do complemento de produtividade do persoal o Concello de Narón, se informa ao Concello Pleno a seguinte proposta que determina os criterios xerais para a súa aplicación. – Lei 7/2007, do 12 de abril, do Estatuto Básico do Empregado Público, artigo 24. c). – Real Decreto 861/1986, do 25 de abril, que aproba o Réxime de retribucións dos funcionarios/as da Administración Local, artigo 5. – Lei 2/2015, do 29 de abril, do Emprego público de Galicia, artigo 136. c). – Regulamento da Relación de Postos de Traballo do Concello de Narón, acordo do Pleno de data 28 de xaneiro de 2011 (BOP 28 de febreiro de 2011), art.85 – Acordo regulador das condicións de traballo dos funcionarios do Concello de Narón, (BOP núm.169 do 20 de xullo de 2009). – Convenio colectivo do persoal laboral do Concello de Narón, (BOP núm.100 do 31 de maio de 2010). Reunida a mesa de negociación do Concello de Narón, con data 25 de maio de 2015, aprobou a proposta de criterios xerais de productividade que se informan no presente informe-proposta. O obxecto desta proposta é establecer os criterios xerais do complemento de produtividade, atendendo aos principios recollidos no artigo 24 c) da Lei 7/2007, do 12 de abril, do Estatuto Básico do Empregado Público e no artigo 5 do Real Decreto 861/1986, do 25 de abril, que aproba o Réxime de retribucións dos funcionarios/as da Administración Local. A Lei 2/2015, do 29 de abril, do Emprego público de Galicia, establece no seu artigo 136. c) un complemento ao desempeño, chamado a substituír ao actual complemento de produtividade, cuxa natureza é esencialmente idéntica. Non obstante, estando pendente o seu desenvolvemento regulamentario, os criterios que se definen a continuación axustan o seu contido ao actual complemento de produtividade. Os seguintes criterios aplícanse ao persoal funcionario, de carreira e interino, persoal eventual e persoal laboral fixo ou temporal ao servizo do Concello de Narón, con independencia de que pertenzan á Administración Xeral ou Especial, así coma a Área á que, xerárquica e funcionalmente se atopase adscrito. O complemento de produtividade está destinado a retribuír o especial rendemento, a actividade extraordinaria e o interese e iniciativa con que o empregado desempeña o seu traballo, e a súa apreciación realizarase en función de circunstancias obxectivas relacionadas directamente co desempeño do posto de traballo e obxectivos asignados ao mesmo. Así, este complemento de produtividade se perfila como un elemento retributivo motivador, encamiñado a fomentar a implicación do persoal empregado no funcionamento do Concello. En ningún caso, as contías asignadas por complemento de produtividade durante un período de tempo, orixinarán ningún tipo de dereito individual respecto das valoracións ou apreciacións correspondentes a períodos sucesivos. As cantidades que perciba cada empregado por este concepto serán de coñecemento público, tanto dos demais empregados da Corporación coma dos representantes sindicais. Corresponde ao Pleno de cada Corporación determinar no orzamento xeral, a cantidade global destinada á asignación do complemento de produtividade ao persoal, dentro dos límites máximos sinalados no artigo 7.2 b), do Real Decreto 861/1986, a través da partida 03/92000/15000 dos orzamentos xerais de cada ano. Corresponde ao alcalde ou ao presidente da Corporación a distribución da dita contía entre os diferentes programas ou áreas, e a asignación individual do complemento de produtividade, conforme aos criterios que se determinan a continuación, e que deberán ser aprobados polo Pleno tralo informe da mesa de negociación, sen prexuízo das delegacións que poda conferir conforme ao establecido na Lei 7/1985, do 2 de abril. O límite da contía global do complemento de produtividade virá determinado por canto establece o artigo 7 do Real Decreto 861/1986 e, en ningún caso, poderá superar a porcentaxe establecida na letra b) do apartado 2 do mencionado artigo. Os criterios para a cuantificación económica do Complemento de produtividade están constituídos polos seguintes apartados: Retribúe o interese dos empregados do Concello de Narón; a solución satisfactoria de problemas puntuais que podan xurdir no desenvolvemento do seu posto de traballo, por iniciativa propia; a celeridade e o bo resultado no desempeño das tarefas do posto de traballo; a calidade, o número de tarefas e o resultado do traballo desempeñado, así como o cumprimento do obxectivo proposto, no seu caso; o desempeño de forma habitual de tarefas propias dun posto superior ás propias do seu posto de traballo, sempre que este desempeño non se vira compensado co abono das retribucións complementarias correspondentes ao mesmo. Comprende por tanto os apartados de formación, iniciativa, eficacia. O importe total anual por este criterio virá determinado polos seguintes importes para o exercicio 2015, modificándose para os anos sucesivos en función do que determine a Lei de orzamentos xerais do Estado respecto das retribucións do persoal ao servizo das Administracións Públicas. O pago da produtividade polo criterio de execución se realizará semestralmente como norma xeral, sendo os períodos de devengo aos efectos de control de asistencia para o primeiro semestre dende 1 de decembro do ano inmediatamente anterior ata 31 de maio, e para o segundo semestre dende 1 de xuño ata 30 de novembro. Se establece o criterio de progresión na carreira, en función do acordo regulador/convenio das condicións de traballo dos empregados públicos municipais, e que se reproduce nos artigos 7.19 e 7.21 respectivamente dos citados acordos. A cuantificación deste concepto se rexerá polo establecido nos citados acordos, podendo dar lugar ao seu pago mensual logo da súa aprobación anual pola alcaldía-presidencia. Aos efectos do devengo do criterio de progresión na carreira, non se aplicarán os límites establecidos no artigo 85.3 do Regulamento dos postos de traballo, relativos ao período mínimo de asistencia. O pago da produtividade polo criterio de progresión na carreira realizarase mensualmente tralo informe de avaliación realizado no mes de xaneiro de cada exercicio. Previo informe da Intervención xeral, e aos efectos dun maior control no criterio de progresión na carreira, poderase establecer una partida orzamentaria específica dentro do concepto de produtividade. Retribúe, nuns casos, os factores de produtividade que non se atopan incluídos nos anteriores programas, e noutros, aqueles traballos extraordinarios realizados fóra da xornada habitual, dentro ou fóra das instalacións municipais, de cuxo resultado quede constancia, e que non sexan obxecto de retribución polo concepto de horas extraordinarias. A cuantificación establecerase como unha estimación polas horas empregadas. O pago da produtividade por criterio de traballo extraordinario realizarase ao mes seguinte a súa xustificación A substitución de funcións dun posto de traballo, nos casos de vacante, ausencia ou enfermidade do seu titular, poderá dar lugar á percepción dunha asignación, en concepto de complemento de produtividade especial e complementaria, ao obxecto de retribuír o especial rendemento, a actividade extraordinaria, o interese e a iniciativa que supón para o traballador o desempeño das funcións encomendadas pola substitución do seu titular. A cuantificación deste concepto virá determinada pola diferenza entre os complementos de destino e específico do posto substituído e o propio do substituto, e se abonará mensualmente, trala resolución da alcaldía ou concellería delegada de Recursos Humanos que aproba a substitución. A determinación dos postos substituídos e normas adicionais ao respecto virán determinadas nas bases de execución do orzamento. O pago de produtividade polo criterio de asunción temporal dun posto superior, se realizará ao mes seguinte da súa xustificación. Criterios de orde xeral para á avaliación da produtividade dos empregados do Concello de Narón aplicables aos criterios 1. Aforrar en tempos ou en medios para a execución de actuacións sen diminuír a calidade dos servizos.2. Mellorar os tempos de resposta cos medios actuais.3. Eliminación de trámites ou procedementos inútiles.4. Mellorar a prestación de servizos sen que iso supoña incremento de custos.5. Dispoñibilidade e predisposición positiva no seu traballo.6. Trato humano, educado e amable co cidadán.7. Actualización permanente no uso de sistemas informáticos.8. Normalización de procedementos da prestación de servizos.9. Normalización de expedientes que supoñan eficacia.10. Establecemento de tempos de resposta predeterminados.11. Actualización constante de rexistros.12. Coordinación entre as distintas unidades administrativas.13. Cumprimento e aplicación da Lei de Estabilidade Orzamentaria.14. Tramitación de canta documentación soliciten organismos públicos.15. Aforro en consumos.16. Mellora da coordinación con outros departamentos a efectos de procedementos 17. Planificar os servizos que se poden prestar en relación cos recursos dispoñibles.18. Optimizar os recursos humanos e materiais dos que se dispón para prestar o maior número de servizos posibles.19. A prevención do riscos laborais 20. Dispoñibilidade para a realización de actividades extraordinarias e flexibilidade do cambio de quenda por necesidades do Servizo. Con independencia dos criterios xerais establecidos, o Concello de Narón poderá aprobar plans anuais de produtividade que determinen os obxectivos concretos establecidos para cada área ou servizo municipal. Os plans anuais de produtividade elaboraranse polos responsables de cada unha das áreas (cargo público e xefe de servizo) que conforman o organigrama municipal, debendo estar formulados antes do día 15 de setembro do ano anterior ao da súa aplicación. Os devanditos obxectivos estarán encamiñados a fomentar a participación do persoal funcionario na concreta e xeral mellora dos servizos que se prestan, implantando con iso a cultura da eficacia e eficiencia na nosa Administración municipal. A avaliación dos criterios referidos, a súa cuantificación económica e o correspondente abono do complemento de produtividade, realizarase mensual, trimestral ou semestralmente ao persoal municipal que, no seu caso, xere dereito a el, en función dos criterios establecidos anteriormente e o determinado na propia resolución da alcaldía que acorde a súa aprobación. Aínda cando, en ningún caso, as contías asignadas por complemento de produtividade durante un período de tempo, orixinarán ningún tipo de dereito individual, nin se establecen como fixas ou periódicas, unha vez determinada a cantidade individual que corresponde a cada empregado por cada anualidade, esta poderá ser repartida en tantas mensualidades como se determine na resolución da alcaldía que a asigna. A produtividade do persoal municipal relativa aos criterios a) e b), se avaliará e cuantificará mediante informe-proposta de avaliación formulada por cada servizo. As citadas propostas deberán ser remitidas ao Servizo de Recursos Humanos antes do día 1 de xaneiro de cada exercicio, é valorarán a actuación dos empregados en relación ao ano inmediatamente anterior. Esta produtividade relativa aos criterios a) e b) abonarase semestral e mensualmente, respectivamente, en función do cumprimento dos criterios de antigüidade establecidos no propio convenio/acordo regulador. Aos efectos de xustificación da avaliación, o informe da xefatura do servizo, deberá valorar 20 criterios xerais establecidos na presente proposta de 0 a 10. Se considerará avaliación positiva e polo tanto con dereito ao abono do complemento de produtividade, as avaliacións superiores a 99 puntos. En caso de discrepancia entre o empregado avaliado e o avaliador, elevarase ao superior xerárquico (xefe da área) a dita discrepancia para a súa resolución e, en todo caso, á alcaldía-presidencia, previo dictame da comisión mixta de representantes dos traballadores. O devengo dos conceptos c) e d) virá determinado pola propia resolución que os aprobe en función da xustificación da súa realización, e non será obxecto de avaliación anual. O alcalde-presidente ou, no seu caso, o Concelleiro delegado en materia de Persoal, logo de ver as propostas formuladas polos servizos, aprobará a valoración definitiva mediante resolución. Aos efectos do devengo da produtividade establecida no criterio a) de execución, estarase ao que determina o artigo 85.3 do Regulamento de postos de traballo do Concello de Narón, que establece un período mínimo de asistencia de 120 días por semestre aos efectos de xerar dereito a avaliación. Os criterios determinados nesta proposta, serán de aplicación ata que, pola correspondente normativa autonómica, se desenvolvan os conceptos retributivos correspondentes establecidos na Lei 2/2015 do Emprego público de Galicia, e poderán manterse vixentes en todo o que non se contrapoñan ao que se estableza na citada normativa regulamentaria. Esta Alcaldía, presidencia en uso das atribucións que lle confire a Lei, ven en propoñer a ese Concello Pleno a adoptación do seguinte acordo: 1) Aprobar os criterios xerais de distribución da productividade ao personal do Concello de Narón, nos términos establecidos na parte expositiva” 2) Notificar o presente acordo ao representantes dos traballadores” Contra este acordo, que pon fin á vía administrativa, póderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente Narón, 07 de agosto de 2015 A ALCALDESA ACCTAL. ASDO. MARIÁN FERREIRO DÍAZ